Diari Oficial de la Generalitat Valenciana


Sumari del DOGV 1302, del 14-05-1990 (1990/817371)

ORDRE de 10 d'abril de 1990, del Conseller d'Obres Públiques, Urbanisme i Transports, per la qual es fa pública la convocatòria d'ajudes a ens locals per a l'execució d'obres en matèria de proveïment d'aigües, sanejament i defensa contra avingudes.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/04/10/(1)/dof/vci/html**

### Dades del document

Número de DOGV
:   1302

Data del DOGV
:   14-05-1990

Secció del DOGV
:   DISPOSICIONS GENERALS

Número del document
:   1990/817371


Data del document
:   10-04-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 10 d'abril de 1990, del Conseller d'Obres Públiques, Urbanisme i Transports, per la qual es fa pública la convocatòria d'ajudes a ens locals per a l'execució d'obres en matèria de proveïment d'aigües, sanejament i defensa contra avingudes.  
Dins els crèdits assignats als programes pressupostaris, la Conselleria d'Obres Públiques, Urbanisme i Transports ha realitzat una previsió per a obres de baix pressupost, la iniciativa i l?execució de les quals serà a càrrec de les corporacions locals de la Comunitat Valenciana en matèria de proveïment d'aigua, sanejament i defensa contra avingudes.  
Amb aquesta finalitat, i d?acord amb les atribucions que em confereixen els articles 35 e) i 44 de la Llei 5/83 de la Generalitat Valenciana de 30 de desembre de Govern Valencià, i complint els principis de publicitat, concurrència i objectivitat que han de regir la concessió de les transferències de capital,  
ORDENE  
Article 1  
Es fa saber als ens locals de l?àmbit territorial de la Comunitat Autònoma Valenciana que poden sol·licitar subvencions per a obres de baix pressupost, la iniciativa i execució de les quals siga a càrrec de les corporacions locals de la Comunitat Valenciana en matèria de proveïment d'aigua, sanejament i defensa contra avingudes.  
Les esmentades ajudes s'atorgaran en els termes previstos en aquesta ordre, i la seua concessió, segons la quantia, se sotmetrà als requisits que a l?efecte preveja la normativa vigent.  
Article 2n  
Les subvencions que convoca i regula aquesta ordre seran concedides, sempre que existesca crèdit disponible a l'efecte, fins el 30 de setembre de 1990.  
Article 3r  
Les sol·licituds de les corporacions locals interessades s'hauran d'adreçar a l'Il·lm. Sr. Director General d'Obres Públiques, av. Blasco Ibáñez, 50. València 46354, i s'hi haurà de fer constar:  
a) ens local que el sol·licita  
b) obra que s'ha de realitzar i pressupost  
c) justificació de la necessitat d'escometre l?execució de l'obra, segons el criteri de concessió de l'art. 6.  
d) import de la subvenció que se sol·licita indicant els percentatges de finançament i les fonts d'on la corporació local pensa obtenir el crèdit de la part que no siga subvencionada.  
A aquest document caldrà adjuntar, obligatòriament, la documentació següent:  
A) acord plenari de l?òrgan corresponent que incloga les qüestions següents:  
a) facultar el president de l'entitat local que es tracte per tal de sol·licitar de la Conselleria d'Obres Públiques, Urbanisme i Transports l'ajuda necessària per a l?execució de les obres que es vol que se subvencionen i per a subscriure tots aquells documents que se'n puguen derivar de l?execució.  
b) compromís d'acceptació futura de la subvenció sol·licitada en els termes en què la Conselleria la puga concedir, si en resulten beneficiaris.  
c) compromís de la corporació local del finançament i pagament posterior de la part de l?import no subvencionat. Tot allò segons les quantitats reflectides en el projecte tècnic o memòria valorada d'aquesta, quan s'escaiga.  
d) compromís que l?execució de l?obra s'ajustarà al que preveu el projecte tècnic o memòria valorada, segons el cas, i que s'efectuarà la tramitació efectiva tramitació de l?expedient de contractació que se substanciarà segons el que disposa la normativa de règim local de directa aplicació i supletòriament el que preveu la Llei de Contractes de l?Estat i el seu. Reglament, amb totes les modificacions, especialment les d?actualització de la normativa comunitària europea.  
Sense perjudici del que disposa el paràgraf precedent l'apartat b), la corporació local subvencionada podrà, en el cas que la quantia de la subvenció no li permeta escometre efectivament l?execució de l'obra, renunciar a l'acord recaigut al seu favor dins del termini inajornable dels 10 dies hàbils següents al de la recepció de la notificació d'aquest acord. En aquest cas, la Conselleria d'Obres Públiques, Urbanisme i Transports efectuarà les gestions necessàries per alliberar el crèdit disposat, cosa que es comunicarà, així mateix, a l?Il·lm. Sr. Director General d'Obres Públiques.  
e) compromís d'informar a la Divisió de Recursos Hidràulics de la Direcció General d'Obres Públiques d'aquesta Conselleria de la tramitació i adjudicació de l'expedient contractual, tal i com s'ha disposat en el paràgraf precedent.  
f) manifestació expressa que es coneix i s'accepta que la quantitat amb que la Conselleria puga subvencionar no es veurà incrementada per cap motiu; conseqüentment, el finançament i el pagament de l'addicional necessari seran a càrrec de l'entitat local beneficiària. Si, contràriament, les obres s'adjudicaren a la baixa, l'aportació de la Conselleria d'Obres Públiques, Urbanisme i Transports es reduiria en la mateixa quantia que aquesta.  
g) manifestació expressa que es coneixen i s'accepten tots els requisits que s'estableixen a aquesta ordre. L'incompliment d'aquests facultarà la Conselleria d'Obres Públiques, Urbanisme i Transports per revocar la subvenció concedida, cosa que implicarà l'obligació de tornar les quantitats que s'hagueren pogut percebre per l'entitat beneficiària.  
B) memòria valorada o projecte tècnic de l?obra de la qual se sol·licita la subvenció segons els límits quantitatius que a l?efecte establesca en cada moment la Llei de Pressupostos de la Generalitat Valenciana per a 1989 vigent i la futura Llei de Pressupostos de la Generalitat Valenciana per a l?exercici de 1990.  
Si es tractara d'obres per a les quals és exigible l'aportació del projecte tècnic, aquest haurà de ser informat favorablement per l?Oficina de Supervisió de Projectes de la Conselleria d'Obres Públiques, Urbanisme i Transports.  
C) programa o calendari de terminis d'execució de l?obra (no de dates) comptadors des del moment de la recepció de la notificació de l'acord resolutori de concessió de la subvenció que al seu torn haurà de garantir que l?obra s'executa en l?exercici de 1990 vigent.  
El calendari esmentat serà elaborat per un tècnic competent de la corporació local i subscrit pel president.  
D) dades d'identificació fiscal i bancàries de l?entitat sol·licitant com ara: número de compte on es vol que es facen les transferències si són subvencionats, titular del compte, identificació de l?entitat bancària o caixa d'estalvis i domicili d'aquesta.  
Article 4t. Termini de presentació  
El termini de presentació de sol·licituds acabarà l'1 de setembre de 1990 i hauran de presentar-se en els registres generals de la Conselleria d'Obres Públiques, Urbanisme i Transports ubicats a la seu central de l'av. Blasco Ibáñez, núm. 50 de València i Serveis Territorials de Castelló i Alacant situats respectivament en el carrer Navarra, 40 i Av. Aguilera, 1  
Article 5é. Pagament de la subvenció  
El pagament de la quantitat subvencionada es farà efectiva directament per la Conselleria d'Obres Públiques, Urbanisme i Transports a favor de l?entitat beneficiària mitjançant certificacions mensuals, i també les corresponents de la liquidació, signades pel tècnic competent de la corporació local -director de les obres-, aprovades per aquesta, i després de la supervisió i visat favorable dels serveis tècnics d'aquesta conselleria.  
Article 6é. Criteris de concessió  
S'atendran preferentment aquelles sol·licituds que reunesquen en major mesura les característiques següents:  
1. Gravetat del problema mesurat en termes absoluts i relatius de la població afectada.  
2. Obres que complementen d'altres ja executades o en execució.  
3. Urgència d'atendre la necessitat.  
4. Capacitat financera i de gestió de la institució peticionària.  
5. Pressupost de l?obra.  
6. Atenció a la major part dels peticionaris.  
Article 7é  
Només amb la recepció de la notificació de l'acord resolutori de concessió de subvenció serà prou per a perfeccionar els drets i les obligacions de les parts sense que calguen formalitats ulteriors.  
DISPOSICIO FINAL  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 10 d'abril de 1990. - El Conseller d'Obres Públiques, Urbanisme i Transports: Eugeni Burriel de Orueta.


Còpia Permalink ELI